David Bowie

David Bowie (poprawom David Robert Jones; * 8. januara 1947 w Brixtonje, London; † 10. januara 2016) bě britiski popowy hudźbnik, spěwar, producent, dźiwadźelnik a moler. Je wjace hač 140 milionow zynkonošakow předał a płaći jako jedyn z najwuznamnišich hudźbnikow 20. lětstotka kaž tež – z trochowanym zamóženjom wot 900 milionow dolarow – jako jedyn z najbohatšich. 

Šěrokemu publikumej bu nanajpozdźišo znaty z albumom The Rise and Fall of Ziggy Stardust and the Spiders from Mars. Wot 1976 do 1978 bydleše w Berlinskim měšćanskim dźělu Schöneberg, hdźež nahra hromadźe z producentom Brian Eno albumy Low, Heroes (z titulnym spěwom w němskej wersiji) a Lodger. Dalše swětoznate spěwy z pjera Bowieja su Space Oddity (1969), Life on Mars (1971), Under Pressure (1981, ze skupinu Queen), This Is Not America (1985) a Absolute Beginners (1986).

David Bowie bě wot 1992 woženjeny ze somaliskim modelom Iman Abdulmajid a bydleše z njej a zhromadnej dźowku w New Yorku. Wón zemrě jenož dwaj dnjej po swojich 69. narodninach a wozjewjenju poslednjeho albuma Blackstar po 18-měsačnym boju přećiwo rakej.

 Solo-diskografija 
mini|Bowie na festiwalu Rock am Ring w lěće 1987
 David Bowie (1967)
 David Bowie (Space Oddity) (1969)
 The Man Who Sold the World (1970)
 Hunky Dory (1971)
 The Rise and Fall of Ziggy Stardust and the Spiders from Mars (1972)
 Aladdin Sane (1973)
 Pin Ups (1973)
 Diamond Dogs (1974)
 Young Americans Young Americans (1975)
 Station to Station (1976)
 Low (1977)
 Heroes (1977)
 Lodger (1979) Scary Monsters (and Super Creeps) (1980)
 Let’s Dance (1983)
 Tonight (1984)
 Never Let Me Down (1987)
 Black Tie White Noise (1993)
 The Buddha of Suburbia (1993)
 Outside (1995)
 Earthling (1997)
 Hours... (1999)
 Heathen (2002)
 Reality (2003)
 The Next Day (2013)
 Blackstar (2016)

 Wotkazy 

 Oficielna webstrona 


Kategorija:Muž
Kategorija:Brit
Kategorija:Rodź. 1947
Kategorija:Zemr. 2016
Kategorija:Wosoba (London)
Kategorija:Spěwar
Kategorija:Britiski hudźbnik
Kategorija:Dźiwadźelnik
Kategorija:Hudźbny producent
Kategorija:Pseudonym